CELEX: 32007R1141
Language: mt
Date: 2007-10-01 00:00:00
Title: Regolament tal-Kummissjoni (KE) Nru 1141/2007 ta’ l- 1 ta’ Ottubru 2007 rigward l-awtorizzazzjoni ta’ 3-phytase (ROVABIO PHY AP u ROVABIO PHY LC) bħala addittiv fl-għalf (Test b’relevanza għaż-ŻEE)

2.10.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 256/17
            
         REGOLAMENT TAL-KUMMISSJONI (KE) Nru 1141/2007
   ta’ l-1 ta’ Ottubru 2007
   rigward l-awtorizzazzjoni ta’ 3-phytase (ROVABIO PHY AP u ROVABIO PHY LC) bħala addittiv fl-għalf
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-additivi għall-użu fl-għalf ta’ l-annimali (1), u b’mod partikolari l-Artikolu 9(2) tiegħu,
   Billi:
   
               (1)
            
            
               Ir-Regolament (KE) Nru 1831/2003 jistipula l-awtorizzazzjoni ta’ addittivi għall-użu fin-nutrizzjoni ta’ l-annimali u għall-bażi u l-proċeduri biex tingħata tali awtorizzazzjoni.
            
         
               (2)
            
            
               Skond l-Artikolu 7 tar-Regolament (KE) Nru 1831/2003, tressqet applikazzjoni għall-awtorizzazzjoni tal-preparazzjoni stipulata fl-Anness ta’ dan ir-Regolament. Dik l-applikazzjoni kienet akkumpanjata mid-dettalji u d-dokumenti meħtieġa skond l-Artikolu 7(3) tar-Regolament (KE) Nru 1831/2003.
            
         
               (3)
            
            
               L-applikazzjoni tikkonċerna l-awtorizzazzjoni tal-preparazzjoni ta’ 3-phytase prodotta minn Penicillium funiculosum (CBS 111 433) (ROVABIO PHY AP u ROVABIO PHY LC), bħala addittiv fl-għalf għat-tiġieġ għat-tismin, għat-tiġieġ li jbidu, ħnienes (miftuma) u ħnieżer għat-tismin sabiex tiġi klassifikata fil-kategorija ta’ l-addittivi “addittivi żootekniċi”.
            
         
               (4)
            
            
               L-Awtorità Ewropea dwar is-Sigurtà Alimentari (“l-Awtorità”) ikkonkludiet fl-opinjoni tagħha tas-17 ta’ April 2007 u tat-22 ta’ Marzu 2007 li l-preparazzjoni 3-phytase prodotta minn Penicillium funiculosum (CBS 111 433) (ROVABIO PHY AP u ROVABIO PHY LC) ma tħallix effett negattiv fuq is-saħħa ta’ l-annimali, is-saħħa tal-bniedem jew fuq l-ambjent (2). Ikkonkludiet ukoll li dik il-preparazzjoni ma tippreżenta l-ebda riskju ieħor li, skond l-Artikolu 5(2) tar-Regolament (KE) Nru 1831/2003, jeskludi l-awtorizzazzjoni. L-opinjoni ta’ l-Awtorità tirrakkomanda miżuri xierqa għas-sigurtà ta’ l-utent. Hija ma tikkunsidrax li hemm il-bżonn għal rekwiżiti speċifiċi ta’ sorveljanza wara t-tqegħid fis-suq. Din l-opinjoni tivverifika wkoll ir-rapport dwar il-metodu ta’ analiżi ta’ l-addittivi fl-għalf ippreżentat mil-Laboratorju ta’ Referenza tal-Komunità stabbilit mir-Regolament (KE) Nru 1831/2003.
            
         
               (5)
            
            
               Il-valutazzjoni ta’ din il-preparazzjoni turi li l-kundizzjonijiet għall-awtorizzazzjoni, stipulati fl-Artikolu 5 tar-Regolament (KE) Nru 1831/2003, huma ssodisfatti. Għalhekk, l-użu ta’ dik il-preparazzjoni għandu jiġi awtorizzat, kif speċifikat fl-Anness ta’ dan ir-Regolament.
            
         
               (6)
            
            
               Il-miżuri stipulati f’dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DAN IR-REGOLAMENT:
   Artikolu 1
   Il-preparazzjoni speċifikata fl-Anness, li tifforma parti mill-kategorija ta’ addittivi “addittivi żutekniċi” u mill-grupp funzjonali “sustanzi li jsaħħu d-diġestibbiltà”, hija awtorizzata bħala addittiv fin-nutrizzjoni ta’ l-annimali suġġetta għall-kundizzjonijiet stipulati f’dan l-Anness.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu fil-Ġurnal Uffiċjali ta’ l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 1 ta’ Ottubru 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 268, 18.10.2003, p. 29. Ir-Regolament kif emendat l-aħħar mir-Regolament tal-Kummissjoni (KE) Nru 378/2005 (ĠU L 59, 5.3.2005, p. 8).
   
      (2)  Opinjoni tal-Bord Xjentifiku dwar l-Addittivi u l-Prodotti jew is-Sustanzi użati fl-Għalf ta’ l-Annimali u l-Bord Xjentifiku dwar l-Organiżmi Modifikati Ġenetikament dwar is-sigurtà u l-effikaċja tal-preparazzjoni ta’ l-enżimi ta’ 3-phytase prodotta minn Penicillium funiculosum (CBS 111 433) (ROVABIO PHY AP u ROVABIO PHY LC), bħala addittiv fl-għalf għat-tiġieġ għat-tismin, għat-tiġieġ li jbidu, ħnienes (miftuma) u ħnieżer għat-tismin skond ir-Regolament (KE) Nru 1831/2003. Adottata fis-17 ta’ April 2007 u fit-22 ta’ Marzu 2007. Il-Ġurnal EFSA (2007) 471, 1-29.
   
      ANNESS
      
                  Numru ta’ identifikazzjoni ta’ l-addittiv
               
               
                  Isem tad-detentur ta’ l-awtorizzazzjoni
               
               
                  Addittiv
                  (Isem kummerċjali)
               
               
                  Kompożizzjoni, formula kimika, deskrizzjoni, metodu analitiku.
               
               
                  Speċi jew kategorija ta’ l-annimal
               
               
                  Età massima
               
               
                  Kontenut minimu
               
               
                  Kontenut massimu
               
               
                  Dispożizzjonijiet oħra
               
               
                  Tmiem il-perjodu ta’ awtorizzazzjoni
               
            
                  Unitajiet ta’ attività/kg ta’ għalf sħiħ b’kontenut ta’ umdità ta’ 12 %
               
            
                  Kategorija ta’ addittivi żootekniċi. Grupp funzjonali: Sustanzi li jsaħħu d-diġestibbiltà.
               
            
                  4a1
               
               
                  Adisseo
               
               
                  3-phytase
                  EC 3.1.3.8
                  (ROVABIO PHY AP u ROVABIO PHY LC)
               
               
                  
                               
                           
                           
                              Kompożizzjoni ta’ l-addittiv:
                              Preparazzjoni ta’ 3-phytase prodotta minn Penicillium funiculosum (CBS 111 433) li fiha attività minima ta’:
                              Forma solida: 2 500  RPU (1)/g
                              Forma likwida: 1 000  RPU/ml
                           
                        
                               
                           
                           
                              Karatterizzazzjoni tas-sustanza attiva:
                              3-phytase prodott minn Penicillium funiculosum (CBS 111 433)
                           
                        
                               
                           
                           
                              Metodi analitiċi : (2)
                              
                              Metodu kolorimetriku li jkejjel il-fosfati inorganiċi rilaxxati mill-enżima mis-sustrat tal-phytate.
                           
                        
               
                  Tiġieġ għat-tismin
               
               
                  —
               
               
                  350  RPU
               
               
                   
               
               
                  
                              1.
                           
                           
                              Fl-istruzzjonijiet għall-użu ta’ l-addittiv u t-taħlita magħmula minn qabel, indika t-temperatura għall-ħżin, kemm jista’ jdum il-ħżin, u l-istabbiltà għall-tgerbib f’boċċi żgħar.
                           
                        
                              2.
                           
                           
                              Għall-użu f’għalf li fih aktar minn 0.23 % ta’ fosforu li huwa phytin bound.
                           
                        
                              3.
                           
                           
                              Għal ħnienes (miftuma) sa 35 kg tal-piż tal-ġisem.
                           
                        
                              4.
                           
                           
                              Għas-sigurtà ta’ l-utent: protezzjoni għan-nifs u nuċċalijiet u ingwanti tas-sigurtà għandhom jintlibsu waqt l-użu.
                           
                        
                              5.
                           
                           
                              Dożi rakkommandati għal kull kilogramma ta’ għalf sħiħ:
                              
                                          —
                                       
                                       
                                          Tiġieġ għat-tismin 350-500 RPU;
                                       
                                    
                                          —
                                       
                                       
                                          tiġieġ li jbidu: 300-500 RPU;
                                       
                                    
                                          —
                                       
                                       
                                          ħnienes (miftuma) 250-500 RPU;
                                       
                                    
                                          —
                                       
                                       
                                          ħnieżer għat-tismin: 350-500 RPU;
                                       
                                    
                        
               
                  22.10.2017
               
            
                  Tiġieġ li jbidu
               
               
                  —
               
               
                  300  RPU
               
               
                   
               
            
                  Ħnienes
                  (miftuma)
               
               
                  —
               
               
                  250  RPU
               
               
                   
               
            
                  Ħnieżer għat-tismin
               
               
                  —
               
               
                  350  RPU
               
               
                   
               
            
         (1)  1 RPU huwa l-ammont ta’ enżimi li jirrilaxxa 1 mikromole ta’ fosfat inorganiku fil-minuta minn sodium phytate bħala sustrat f’kondizzjonijiet definiti (pH ta’ 5.5 u 37 °C).
      
         (2)  Id-dettalji tal-metodi analitiċi huma disponibbli fl-indirizz elettroniku tal-Laboratorju ta’ Referenza tal-Komunità: www.irmm.jrc.be/crl-feed-additives